CELEX: 62009TN0153
Language: el
Date: 2009-04-08 00:00:00
Title: Υπόθεση T-153/09: Προσφυγή της 8ης Απριλίου 2009 — ISDIN κατά ΓΕΕΑ — Pfizer (ISDIN)

20.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/54
            
         Προσφυγή της 8ης Απριλίου 2009 — ISDIN κατά ΓΕΕΑ — Pfizer (ISDIN)
   (Υπόθεση T-153/09)
   2009/C 141/110
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: ISDIN, SA (Βαρκελώνη, Ισπανία) (εκπρόσωπος: M. Esteve Sanz, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Pfizer Ltd (Sandwich, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 22ας Ιανουαρίου 2009 στην υπόθεση R 309/2008-1,
            
         
               —
            
            
               επικουρικώς, να ακυρώσει την απόφαση του πρώτου τμήματος προσφυγών του ΓΕΕΑ της 22ας Ιανουαρίου 2009 στην υπόθεση R 309/2008-1, καθόσον ακύρωσε, για ορισμένα προϊόντα της κλάσης 5, το καταχωρισμένο κοινοτικό σήμα του οποίου ζητούνταν να κηρυχθεί η ακυρότητα,
            
         
               —
            
            
               να καταδικάσει το ΓΕΕΑ, καθώς και, εφόσον είναι αναγκαίο, την αντίδικο ενώπιον του τμήματος προσφυγών, στα δικαστικά έξοδα, περιλαμβανομένων των εξόδων της διαδικασίας ενώπιον του τμήματος προσφυγών.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «ISDIN», για προϊόντα των κλάσεων 3 και 5.
   
      Δικαιούχος του κοινοτικού σήματος: Η προσφεύγουσα.
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών.
   
      Απόφαση του τμήματος ακυρώσεως: Μερική ακύρωση της καταχώρισης του προσβαλλόμενου κοινοτικού σήματος.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 73 του κανονισμού 40/94 (1) (νυν άρθρου 75 του κανονισμού 207/2009 του Συμβουλίου), καθώς και του κανόνα 50, παράγραφος 2, στοιχείο η', του κανονισμού 2868/95 (2), καθόσον το τμήμα προσφυγών παρέβη την υποχρέωσή του να αιτιολογήσει τον κίνδυνο σύγχυσης μεταξύ των επίμαχων σημάτων. Παράβαση του άρθρου 51, παράγραφος 1, στοιχείο α' (νυν άρθρου 52, παράγραφος 1, στοιχείο α', του κανονισμού 207/2009 του Συμβουλίου), σε συνδυασμό με το άρθρο 8, παράγραφος 1, στοιχείο β' (νυν άρθρο 8, παράγραφος 1, στοιχείο β', του κανονισμού 207/2009) και με το άρθρο 74 του κανονισμού 40/94 (νυν άρθρο 76 του κανονισμού 207/2009 του Συμβουλίου), καθόσον το τμήμα προσφυγών δεν έλαβε υπόψη τον περιορισμό στον οποίο προέβη η προσφεύγουσα με τους λόγους της προσφυγής της, οπότε δέχθηκε γενικά ότι το επίμαχα προϊόντα ήταν ακριβώς τα ίδια. Επικουρικά, παράβαση του άρθρου 51, παράγραφος 1, στοιχείο α', σε συνδυασμό με το άρθρο 8, παράγραφος 1, στοιχείο β', του κανονισμού 40/94, καθόσον η προσβαλλόμενη απόφαση αναφέρεται σε ορισμένα προϊόντα της κλάσης 5. Παράβαση του άρθρου 51, παράγραφος 1, στοιχείο α', σε συνδυασμό με το άρθρο 8, παράγραφος 1, στοιχείο β', του κανονισμού 40/94, καθόσον το τμήμα προσφυγών επικύρωσε την απόφαση του τμήματος ακύρωσης για όλα τα προϊόντα που κάλυπτε αρχικά το προσβαλλόμενο σήμα.
   
      (1)  Ο κανονισμός αυτός έχει αντικατασταθεί από τον κανονισμό (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).
   
      (2)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (EE 1995, L 303, σ. 1).